Document ID: 31985D0027

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 5ης Δεκεμβρίου 1984
για την έγκριση προγράμματος για τον τομέα των αυγών και του κρέατος των πουλερικών στην Αγγλία και στην Ουαλία, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(85/27/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 που αφορά την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1932/84 (2), και ιδίως το άρθρο 5,
Εκτιμώντας:
ότι η κυβέρνηση του Ηνωμένου Βασιλείου ανακοίνωσε, στις 21 Δεκεμβρίου 1983, το ειδικό πρόγραμμα για τον τομέα των αυγών και του κρέατος των πουλερικών στην Αγγλία και στην Ουαλία·
ότι το εν λόγω πρόγραμμα αφορά:
- όσον αφορά τον τομέα μεταποίησης του κρέατος των πουλερικών, τις αναγκαίες επενδύσεις για την ίδρυση σύγχρονης αποτελεσματικής και ανταγωνιστικής βιομηχανίας μεταποίησης των πουλερικών,
- όσον αφορά τον τομέα των αυγών και των προϊόντων των αυγών, τις αναγκαίες επενδύσεις και την ορθολογική οργάνωση και τον εκσυγχρονισμό αυτών των τομέων, καθώς και την προσαρμογή τους στους κανόνες υγιεινής της Κοινότητας·
ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι η έγκριση του προγράμματος δεν επηρεάζει τις αποφάσεις που πρέπει να ληφθούν δυνάμει του άρθρου 14 του κανονισμού (ΕΟΚ) αριθ. 355/77 όσον αφορά την κοινοτική χρηματοδότηση των σχεδίων, ιδίως αυτών που αποσκοπούν στην αύξηση του δυναμικού των εγκαταστάσεων ταξινόμησης και συσκευασίας των αυγών ή των πουλερικών·
ότι το πρόγραμμα περιέχει αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατόν να επιτευχούν όσον αφορά τον προαναφερθέντα τομέα· ότι η προθεσμία που καθορίστηκε για την εφαρμογή του προγράμματος δεν υπερβαίνει την περίοδο που καθορίστηκε στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το ειδικό πρόγραμμα στον τομέα των αυγών και του κρέατος των πουλερικών στην Αγγλία και στην Ουαλία το οποίο ανακοινώθηκε από την κυβέρνηση του Ηνωμένου Βασιλείου στις 21 Δεκεμβρίου 1983, σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 5 Δεκεμβρίου 1984.

Labels: 18
17
19
6